Courtauld Gallery

Courtauld Gallery er et kunstmuseum i Somerset House, på The Strand i London, Storbritannia. I museet befinner Courtauld Institute of Arts samlinger seg. Instituttet er et selvstendig college innen University of London som er spesialisert i kunsthistoriske studier. Courtauldsamlingen har blitt til hovedsakelig gjennom donasjoner og testamentariske gaver, og omfatter malerier, tegninger, skulpturer og andre arbeider i et tidsrom fra middelalderen frem til moderne tid. Det er spesielt kjent for samlingen med malerier fra den franske impresjonismen og post-impresjonismen. Totalt omfatter samlingen rundt 530 malerier og mer enn 26000 tegninger og trykkJohn Murdoch (1998). The Courtauld Gallery at Somerset House. London: Thames & Hudson. p. 7.. Ernst Vegelin er museets direktørDr Ernst Vegelin van Claerbergen. The Courtauld Institute of Art, 2013. Besøkt april 2013..

 Historie 
Courtauld Institute ble grunnlagt i 1932 av filantropen, industrialisten og kunstsamleren Samuel Courtauld, diplomaten og samleren Lord Lee of Fareham, og kunsthistorikeren Sir Robert Witt. Samuel Courtald la grunnlaget for kunstsamlingen, da han i 1932 ga en stor samling som hovedsakelig bestod av arbeider innen fransk impresjonisme og post-impresjonistime. Instituttet mottok flere donasjoner senere på 1930-tallet og en testamentarisk gave i 1948. Blant maleriene han gav til samlingen var Manets Baren på Folies-Bergère og en versjon av Déjeuner sur l'Herbe, Renoirs La Loge, landskapsmalerier av Claude Monet og Camille Pissarro, en ballett-scene malt av Edgar Degas og åtte av Cézanne sentrale arbeider. Blant de øvrige maleriene er blant annet van Goghs Selvportrett med bandasjert øre og Ferskenblomster i Crau, Gauguins Nevermore og Te Rerioa, og viktige arbeider av Seurat, Henri «le Douanier» Rousseau, Toulouse-Lautrec og Modigliani.

Flere testamentariske gaver ble gitt til museet etter annen verdenskrig, den viktigste av disse var Lord Lees samling av gamle mestere. Blant disse var Cranachs Adam og Eva og en skisse i olje av Peter Paul Rubens for The Descent from the Cross, altermaleriet i katedralen i Antwerpen.

Sir Robert Witt, den tredje av instituttets grunnleggere etterlot en stor samling av gamle mestere og britiske tegninger til instituttet i 1952. Samlingen omfattet 20000 trykk og mer enn 3000 tegninger. Senere fikk museet flere engelske akvareller og tegninger av sønnen hans, Sir John Witt.

I 1958 fikk museet samlingen etter kunstkritikeren og grunnleggeren av «Omega Workshops» Roger Fry (1866–1934) av datteren hans, Pamela Diamand. Samlingen omfattet kunst fra det 20. århundre, med arbeider av blant annet Vanessa Bell og Duncan Grant fra Bloomsburygruppen. 

Thomas Gambier Parrys samling, som hadde et spenn fra malerier fra tidlig italiensk renessanse til majolika, middelalderemalje og utskåret elfenben og andre typer kunst, ble gitt til museet i 1966 av hans barnebarn, Mark Gambier-Parry.

William Wycliffe Spooner (1882–1967) og hans kone Mercie etterlot i 1967 akvareller av John Constable, John Sell Cotman, Alexander and John Robert Cozens, Thomas Gainsborough, Thomas Girtin, Samuel Palmer, Thomas Rowlandson, Paul Sandby, Francis Towne, J. M. W. Turner, Peter De Wint og andreJohn Murdoch (1998). The Courtauld Gallery at Somerset House. London: Thames & Hudson. p. 7.Michael Broughton; William Clarke; Joanna Selborne (2005). The Spooner Collection of British watercolours at the Courtauld Institute Gallery, exhibition catalogue. [London]: Courtauld Institute of Art. ISBN 9781870787963. til museets samling av engelske akvareller.

Til minne om Samuel Courtaulds bror, Sir Stephen Courtauld, fikk museet tretten akvareller av Turner i 1974. I 1978 mottok museet «Princes Gate Collection» med malerier og tegninger av gamle mestere samlet av grev Antoine Seilern, samlingen kunne måle seg med Samuel Courtaulds når det gjaldt kunsthistorisk betydning. Den omfatter malerier av Bernardo Daddi, Robert Campin, Bruegel, Quentin Matsys, Van Dyck og Tiepolo, men dens virkelige styrke ligger i Rubens' arbeider. Arven inneholdt også flere av arbeidene til Pissarro, Edgar Degas, Pierre-Auguste Renoir og Oskar Kokoschka. 

De nyeste samlingene som Courtauld har mottatt er Lillian Browse og Alastair Hunters samlinger av malerier, tegninger og skulpturer fra det 19. og 20. århundre. I 2004 mottok museet en samling på mer enn femti engelske akvareller (blant annet åtte av Turner) fra Dorothy Scharfs boThe Collection: Drawings and Prints: the collectors . Courtauld Institute of Art, 2012. Besøkt april 2013..

 Museumsbygningen 
Courtauld Gallery er åpent for offentligheten. Fra 1989 har det vært lokalisert på samme sted som Courtauld Institute of Art i den delen av Somerset House som ligger til North eller The Strand. Rommene var tegnet og bygget spesielt for Royal Academy, Royal Society og Society of Antiquaries av Sir William Chambers. Fra oppleveringen i 1780 til den nye bygningen til National Gallery ved Trafalgar Square stod ferdig i 1837 holdt Royal Academy til i disse rommene. 

Over inngangen til the Great Room der Royal Academy avholdt sine årlige sommerutstillinger er følgende gammelgreske inskripsjon plassert: ΟΥΔΕΙΣ ΑΜΟΥΣΟΣ ΕΙΣΙΤΩ (La ingen som er fremmed for Musene komme inn)Farr, Dennis; Newman, John: Guide to the Courtauld Institute Galleries at Somerset House, 1990, London: Courtauld Institute Galleries, s. 36.. I årene 1958 til 1989 befant Courtauld-samlingen seg i en del av Warburg Institute i Woburn SquareAbout Us: A Short History of the Courtauld. The Courtauld Institute of Art, 2011. Besøkt april 2013., og dermed på et annet sted enn Courtauld Institute som befant seg i Home House ved Portman Square.

 Høydepunkt i samlingen 

Den nederlandske skolen
 Vincent van Gogh – to malerier;

Tidlig nederlandsk
 Robert Campin (eller Master of Flemalle), Seilern Triptych
 Quentin Matsys – to malerier;

Den engelske skolen
 William Beechey – to malerier;
 Thomas Gainsborough – to malerier;
 Peter Lely – tre malerier;

Den flamske skolen
 Anthony van Dyck – fem malerier;
 Pieter Bruegel den eldre – to malerier, mange tegninger;
 Peter Paul Rubens – 29 malerier;
 David Teniers den yngre – ti malerier;

Den franske skolen
 Paul Cézanne – tolv malerier;
 Edgar Degas – seks malerier;
 Paul Gauguin – tre malerier;
 Claude Lorrain – ett maleri;
 Édouard Manet – fire malerier;
 Claude Monet – tre malerier;
 Camille Pissarro –  fire malerier;
 Georges-Pierre Seurat – ni malerier;
 Pierre-Auguste Renoir – fire malerier;
 Chaim Soutine – ett maleri;

Den tyske skolen
 Lucas Cranach den eldre – ett maleri;

Den italienske skolen
 Fra Angelico – fire malerier;
 Giovanni Bellini – ett maleri;
 Sandro Botticelli – ett maleri;
 Bernardo Daddi – to malerier;
 Lorenzo Lotto – to malerier;
 Lorenzo Monaco – to malerier;
 Pietro Perugino – ett maleri;
 Pesellino – en diptyk
 Giovanni Battista Pittoni – to malerier;
 Giovanni Battista Tiepolo – tolv malerier;
 Tintoretto – to malerier;

Den spanske skolen
 Francisco Goya – ett maleri;

 Gambier-Parry-samlingen 
Thomas Gambier Parry (1816–1888) var en ivrig kunstsamler i det meste av sitt voksne liv, mange av verkene ble innkjøpt under reiser i Europa, og da spesielt i Italia. De viktigste objektene i hans samling er malerier fra sen middelalder og tidlig renessanse, små utskårne relieffer, elfenben og majolika, ved siden av en viktig samling av tidlig islamsk metallarbeid, glass og tre små post-bysantinske utskårne trekors fra Athosfjellet. På nettsidene til Courtauld Gallery finnes bilder og beskrivelser av 324 objekter i arven fra 1966, som omfatter den største delen av samlingenArt and architecture. The Courtauld Institute of Art. Besøkt april 2013..

I begynnelsen samlet Gambier Parry stort sett arbeider fra det 16. og 17. århundre, men viet seg etter hvert mer til tidligere verker fra det 14. og 15. århundre. Disse var på det tidspunktet relativt uvanlige samleobjekter, selv om Prins Albert en av de britiske samlerne av malerier fra Trecento, eller «italienske primitiver» som de kaltes den gangen. Blant de viktigste verkene i samlingen var Coronation of the Virgin av Lorenzo Monaco, tre predella-paneler av Fra Angelico og et lite men viktig diptyk av Pesellino. Samlingen inneholdt også to predella-paneler til, av Lorenzo Monaco, og mange andre små paneler av mindre kjente mestere. Blant verkene fra nyere renessanse er arbeider av Il Garofalo og Sassoferrato, og dessuten et fra barokken av Francesco Solimena. Flere sider fra illuminerte manuskripter fra Boucicautmesterens verksted befinner seg også i samlingene. 

Blant skulpturene er tre marmorrelieffer av Jomfruen og barnet fra det 15. århundre, den viktigste er Mino da FiesolesJohn Pope-Hennessy (March 1967). «Three Marble Reliefs in the Gambier-Parry Collection». The Burlington Magazine, The Gambier-Parry Bequest to The University of London. 109(768): 117-121+123. .. Videre er det en bokforside i emalje fra Limoges, flere renessanseobjekter fra Limoges og mange små elfenbensobjekter fra gotikkenAnthony Blunt (March 1967). «The History of Thomas Gambier Parry's Collection». The Burlington Magazine, The Gambier-Parry Bequest to The University of London. 109(768): 112-116+119+135+141+145-146+150+153+159-160+167+171. .John Valentine Granville Mallet (March 1967). «Italian Maiolica in the Gambier-Parry Collection». The Burlington Magazine, The Gambier-Parry Bequest to The University of London. 109(768): 144–151. ..

 Ressurser 
Courtauld har en bildesamling på nett med mer enn 40000 bilder, artandarchitecture.org.ukArt and architecture. The Courtauld Institute of Art. Besøkt april 2013.,
blant annet av malerier og tegninger fra Courtauld Gallery, og mer enn 35000 fotografier av arkitektur og skulptur fra instituttets Conway Library. Nettstedet ble utviklet med støtte fra «New Opportunities Fund». To andre nettsteder, courtauldimages.comCourtauld Images. The Courtauld Institute of Art. Besøkt april 2013. og courtauldprints.comCourtauld Prints. Courtauld Gallery of Art. Besøkt april 2013. selger digitale filer med høy oppløsning til forskere, utgivere og tv-stasjoner, og fotografiske trykk til et mer generelt publikum.

 Referanser 

 Eksterne lenker 

 Introduksjon til Cortauld Gallery, Courtauld Institute of Art

Kategori:Museer i London
Kategori:Kunstmuseer i Storbritannia
Kategori:Etableringer i 1932